*Spis č.: 28-A2-2021* **Správa mestskej zelene v Košiciach**

Rastislavova 79, 040 01 Košice

**Výzva na predloženie ponuky**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Ing. Gabriel Markovič, PhD. – markovic@smsz.sk tel. č.: 0914 330 591

Ing. Ľudmila Luxová - sam. odb. ref. pre VO, e-mail: luxova@smsz.sk, tel. 055/7263 409

Ing. Marcela Kaduková – sam. odb. ref. pre VO, e-mail: kadukova@smsz.sk, tel. 055/7263 409

JUDr. Katarína Ondášová – vedúca PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Internetová adresa:** [www.smsz.sk](http://www.smsz.sk)

**2. Názov predmetu zákazky:**

OPRAVA A RENOVÁCIA OPLOTENIA PARKU – DREVNÝ TRH

**3. Opis predmetu zákazky:**

Historický Park - Drevný trh, jeden z najstarších parkov mesta nachádzajúci sa v historickej časti mesta Košice

v juhovýchodnej časti MČ Košice - Staré Mesto. Navrhnutá obnova historického oplotenia ohraničuje tento park.

Oprava a renovácia oplotenia parku na Drevnom trhu má zachovať pôvodné smerové a výškové vedenie trasy oplotenia.

Komplexné zhotovenie bude pozostávať z nasledovných stavebných a remeselných činností a použitého materiálu:

1. Výmena starého betónového základu za nový: Betónový základ vytiahnutý cca 0,15m nad terén - bet. základ v celkovej dĺžke 260,2 m (obvod parku):

- premenlivé dno výkopu (šírka = šírka nového základu oplotenia = 400mm) min. hĺbky 800+150 mm od nivelety terénu zo strany parku,

- ochrana základovej škáry pred klimatic. vplyvmi (premočenie, premrznutie; príp. postupný postup),

- prehutnenie dna výkopu,

- realizácia sanačného hutneného lôžka zo ŠD 0-32, hrúbky 150 mm,

- horná hrana (zaoblená) na niveletu/výšku min. 150 mm nad niveletu vonkajšieho chodníka.

- bočné hrany skosené cca. 20/20 mm (napr. vložením/prikotvením „skosovacieho“ profilu do postranných debnení nad u.t.).

2. **Remeselné práce** - cenová ponuka musí zahŕňať nižšie uvedené, špecifické ručné umelecko-kováčske práce (výroba, preprava a kompletná montáž) špecifikované podľa požiadaviek rozhodnutia KPÚ Košice:

1. Repasovanie zachovalých plotových dielcov – cca 145 bm
2. Výroba nových dielcov, podľa pôvodného oplotenia cca 110 bm
3. Dvojkrídlová brána uzamykateľná – 4ks cca 8,4 m2

- Pracovné postupy: Pieskovanie, metalizácia – pozinkovanie

- Kované elementy musia byť vyrábané podľa originálov

- Spôsob farbenia: 2x základný náter – špeciálna polyuretánová farba na bežné kovy

 (zinok), vrchná farba podľa výberu polyuretánovou farbou

\*Pozn.: Umelecko – Remeselno - Kováčske práce nesmú byť nahradené iným spôsobom vyhotovenia jednotlivých konštrukčných prvkov oplotenia (napr. použitím hotových monolit. prvkov).

3**. Špecifikácia použitého materiálu**:

Konštrukcia: Šteble – 4 HR, 14x14mm, hladké

 Pásky: 30x5mm, hladké

Vzory: Kované „C“, materiál 14x6mm

 Konce – rozkuté za tepla podľa originálu

 Volúty – natáčané za tepla podľa originálu

Stĺpy: Vyhotovenie podľa originálu

Špice: Kované za tepla – podľa originálu

 Konce rozkúvané a upravované za tepla

 Vykovanie z jedného kusu – nie prizvárané

 Objímky: Rozmer 13x4mm – valcované za tepla

 Objímkované za tepla

Nitovanie: Rozmer 6x35 s pologuľatou hlavičkou

 Prevŕtané, nitované

Farba: Náter 4x požadovanou farbou – čierna matná

Kotvenie: Chemické

Prevedenie: Hladké, objikované, nitované

Protikorózna ochrana: Pieskovanie, metalizácia

* Zábradlie repasované a aj novo-vyrobené, má byť opieskované a ukončené povrchovou úpravou práškovým lakovaním – komaxitovaním čiernou matnou farbou.
* Vzorka nového zábradlia je umiestnená vedľa jestvujúceho základu pozdĺž Rooseweltovej ulice.
* Zhotoviteľ zabezpečuje vytýčenie inžinierskych sietí vrátane zriadenia staveniska.
* Počas realizácie prác je stavebník povinný rešpektovať podmienky Rozhodnutia KPÚ Košice č.KPUKE-2017/24002-02/91923/SO,MK,AL,DU zo dňa 21.11.2017 a podmienky zo záznamu štátneho pamiatkového dohľadu – Drevný trh v Košiciach – rekonštrukcia parku zo dňa 17.05.2018. (viď príloha)

**4. Predpokladaná hodnota zákazky: 154 169,21 € bez DPH**

**5. Množstvo alebo rozsah predmetu zákazky: Na celý predmet zákazky**

**6. Základné zmluvné podmienky:**

* Miesto plnenia predmetu zákazky: Drevný trh v Košiciach, Košice - Staré mesto, k.ú. Stredné mesto, p.č. 2445
* Termín zahájenia prác: **od podpisu a účinnosti zmluvy**
* Termín ukončenia prác: **12/ 2021.**
* Splatnosť faktúr: **Do 30 dní** od jej doručenia.
* Zmluvné podmienky – Zmluva o dielo (príloha č. 3 tejto Výzvy).
* Neoddeliteľnou súčasťou Zmluvy o dielo je výkaz výmer a cenová ponuka.
* Verejný obstarávateľ si vyhradzuje právo spresniť podmienky zmluvy s úspešným uchádzačom.
* Predmet zákazky bude financovaný z finančných prostriedkov pridelených nadriadeným orgánom verejného obstarávateľa na základe faktúry bez zálohovej platby. Fakturácia sa uskutoční po realizácii a prevzatí diela verejným obstarávateľom resp. po ukončení a prevzatí jednotlivých objektov.
* Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.
* Verejný obstarávateľ neposkytuje zálohy ani preddavky na plnenie zmluvy.

**7. Lehota na predloženie cenovej ponuky: Do 12.10.2021 do 10:00 hod.**

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady v zmysle tejto výzvy na predloženie cenovej ponuky.
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za obstarávaný tovar súvisiaci s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Uchádzač predloží po preštudovaní projektu, prípadne po obhliadke terénu, návrh ceny, za ktorú zrealizuje požadované práce.
* Uchádzač predloží vyplnený výkaz výmer (súčasť projektovej dokumentácie) za nasledovných podmienok:
* Navrhovaná zmluvná cena musí obsahovať cenu za požadovaný predmet zákazky. Uchádzač vyplní **Prílohu č. 1 – Návrh na plnenie kritérií,** súčasne predloží aj vyplnený výkaz výmer. **Uvedené dokumenty budú tvoriť neoddeliteľnú súčasť zmluvy.**
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH
* Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.
* Uchádzač predloží celkovú cenu za predmet zákazky v číselnom vyjadrení a slovnom vyjadrení.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Jediným kritériom na vyhodnotenie ponúk je **najnižšia cena v EUR s DPH za celý predmet zákazky**.

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky: Zmluva o dielo**

S úspešným uchádzačom bude uzatvorená Zmluva o dielo s lehotou platnosti do konca roka 2021. Záväzný návrh Zmluvy o dielo tvorí príloha č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v Zmluve o dielo, ktorá bude uzavretá s úspešným uchádzačom. **Verejný obstarávateľ si vyhradzuje právo spresniť podmienky Zmluvy o dielo s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 3 tejto Výzvy.

**13.** **Podmienky účasti:**

Neoddeliteľnou súčasťou cenovej ponuky je:

* **Podmienka: Uchádzač musí byť oprávnený vykonávať dané práce.**

Doklad: Kópiu oprávnenia na vykonávanie prác, ak uchádzač doklad nepredloží, verejný obstarávateľ môže overiť jeho oprávnenie v Registri právnických osôb, podnikateľov a orgánov verejnej moci, ak je zapísaný v danom registri; ak by vyhľadávanie v príslušnom registri nebolo možné, v takom prípade bude uchádzač požiadaný o doplnenie daného dokladu.

- **§ 32 ods. 1 písm. f)** ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

**Ponuka musí obsahovať tieto dokumenty:**

**- Doklady podľa bodu 13. Podmienky účasti**

- **Cenová ponuka** - Príloha č. 1

- **Vyplnený** Výkaz výmer – Príloha č. 4

**- Zmluva o dielo** (Príloha č. 3 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou).

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis Zmluvy o dielo doručí **2x podpísanú Zmluvu o dielo** vrátane príloh na adresu verejného obstarávateľa uvedenú v bode 1 tejto výzvy.

 Zmluva o dielo uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa.

Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy a najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z..

 Uchádzač bude postupovať pri registrácií podľa toho zákona č. 315/2016 Z.z.

**15. Obhliadka:**

Uchádzačom sa **odporúča** vykonať ohliadku miesta realizácie prác, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s ohliadkou miesta realizácie prác idú na ťarchu uchádzača.

* Uchádzači, ktorí prejavia záujem o vykonanie ohliadky miesta realizácie prác dostanú informácie na telefónnom čísle: 055/7263 451 , mob.: 0914 330 591, Kontaktná osoba: Ing. Gabriel Markovič PhD., e- mail: markovic@smsz.sk

**16. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom v systéme Josephine v okne „Komunikácia“.

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania Zmluvy o dielo.**

 Schválila: Ing. Marta Popríková

 riaditeľka

Prílohy: Príloha č. 1 – Cenová ponuka

 Príloha č. 2 – Čestné vyhlásenie

 Príloha č. 3 – Návrh Zmluvy o dielo

 Príloha č.4 – Zadanie s výkazom výmer

 Príloha č. 5 – Záznam KPU

 3 x Situácia oplotenia